Navdušen sem, da lahko z vami delim
nekaj ugotovitev, ki so me resnično presenetile,
o tem, kaj je tisto, zaradi česar podjetja uspejo,
kateri faktorji so tisti, ki največ prispevajo k uspehu startup podjetij.
Verjamem, da so startup podjetja
najboljši način, da svet spremenimo na bolje.
Če vzamemo skupino ljudi, ki so dobro motivirani in imajo kapital,
jih organiziramo v startup,
lahko človeški potencial izkoristimo, kot še nikoli prej.
Lahko jih pripravimo, da dosežejo neverjetne stvari.
A, če so startup podjetja tako super,
zakaj jih tako veliko propade?
To sem želel ugotoviti.
Želel sem ugotoviti, kaj je dejansko najbolj pomembno,
da bo startup uspel.
In želel sem biti sistematičen,
se izogniti določenim instinktom in napačnim mnenjem, ki jih imam
od vseh podjetij, ki sem jim bil priča.
To sem želel izvedeti zato,
ker odpiram podjetja odkar sem dopolnil 12 let,
ko sem prodajal sladkarije na avtobusni postaji
izdeloval naprave za sončno energijo,
do faksa, kjer sem izdeloval zvočnike.
Ko sem diplomiral na faksu sem začel s programskimi podjetji.
20 let nazaj pa sem začel z Idealabom
in v tem času smo odprli več kot 100 podjetji,
ogromno uspešnih, a tudi ogromno neuspešnih.
Veliko smo se naučili iz slednjih.
Poskušal sem torej preveriti, kateri faktorji
največ doprinesejo k uspehu ali neuspehu nekega podjetja.
Pogledal sem si sledečih 5.
Prvi je ideja.
Včasih sem mislil, da je ideja vse.
Podjetje sem poimenoval Idealab, ker sem oboževal
tisti "aha!" trenutek, ko se domisliš neke ideje.
A čez čas
sem pomislil, da so morda ekipa, izvedba in prilagodljivost
tisto, kar je bolj pomembno, kot ideja.
Nikoli si nisem mislil, da bom citiral Mike Tysona na TED odru,
a nekoč je rekel:
"Vsak ima nek načrt, dokler ga nekdo ne boksne v obraz." (smeh)
In mislim, da to velja tudi za posel.
Veliko tega, kar je v izvedbi ekipe,
je njihova sposobnost prilagajanja temu, da jih stranka boksne v obraz.
Stranka je prava resničnost.
In zato sem pomislil,
da je mogoče ekipa tista najpomembnejša stvar.
Nato sem začel gledati za poslovnim modelom.
Ali ima podjetje jasno določeno, kako ustvariti prihodek od strank?
Počasi je najpomembnejša postajala misel
o tem, kaj je najbolj pomembno za uspeh.
Lotil sem se še financiranja.
Včasih so podjetja prejela neverjetne vsote financiranja.
Morda je to najpomembnejša stvar?
In pa seveda časovni okvir.
Je ideja prezgodnja in svet nanjo še ni pripravljen?
Je prezgodnja v smislu, da bomo morali svet nanjo še pripraviti?
Je čas pravi?
Ali je morda prepozno in je na trgu že preveč konkurentov?
Analize teh faktorjev sem se lotil zelo previdno,
v večih podjetjih.
V vseh 100-ih Idealab podjetjih
in 100-ih drugih,
da bi lahko prišel do kakega znanstvenega zaključka.
In najprej v Idealab podjetjih,
najboljših pet --
Citysearch, CarsDirect, GoTo, NetZero, Tickets.com --
vsa ta so postala vredna več milijard.
In pet najmanj uspešnih --
Z.com, Insider Pages, MyLife, Desktop Factory, Peoplelink --
za katera smo imeli velika pričakovanja, a jim ni uspelo.
Poskušal sem jih rangirati v vseh teh atributih,
po tem, kako se mi zdi, da so dosegla na vseh teh področjih.
In nato še za tista podjetja, ki niso naša, z noro dobrim uspehom,
kot so Airbnb, Instagram, Uber, Youtube in LinkedIn.
In določene spodrsljaje:
Webvan, Kozmo, Pets.com,
Flooz in Friendster.
Podjetja z močnim financiranjem,
ki so imela tudi dober poslovni načrt,
a jim ni uspelo.
Gledal sem predvsem faktorje, ki so prispevali največ
k uspehu ali neuspehu v vseh teh podjetjih
in resnično so me presenetila.
Najpomembnejši je bil timing.
V 42-ih procentih je bil timing tisti,
ki je bil odločilni faktor med uspehom in neuspehom.
Ekipa in izvedba sta bili na drugem mestu,
ideja,
njena raznolikost in unikatnost,
pa je bila šele tretja.
To sicer ni 100% točno,
ne moremo namreč reči, da ideja ni pomembna,
a me je zelo presenetilo, da ideja ni najpomembnejša.
V nekaterih primerih je bila bolj pomembna kot timing.
Zadnji dve, poslovni model in financiranje, pa sta bili logični.
Logično je, da je poslovni model tako nizko,
ker lahko začneš podjetje brez poslovnega modela
in ga dodaš kasneje, če tvoje stranke želijo videti, kaj ustvarjaš.
In financiranje prav tako,
če nimaš dovolj financ na začetku, a podjetju uspeva,
še posebno dandanes,
je zelo, zelo lahko pridobiti finance.
Dovolite mi, da vam podam nekaj točnih primerov za vsakega.
Poglejmo si nori uspeh Airbnb-ja, ki ga vsi poznamo.
Podjetju so marsikatera podjetja odrekla financiranje,
ker so ljudje mislili:
"Nihče ne bo neznancu oddal prostora v svojem domu."
In ljudje smo dokazali nasprotno.
A, eden od razlogov za njegov uspeh,
poleg dobrega poslovnega modela, ideje in odlične izvedbe,
je bil timing.
Podjetje se je odprlo takrat, ko je bila recesija na vrhuncu
in so ljudje potrebovali dodaten denar
in morda so ljudje zato premagali
odpor do oddajanja svojega doma neznancem.
Ista stvar z Uber-jem.
Na trg je prišel,
neverjetna podjetje in poslovni model,
ter odlična izvedba.
A je bil perfekten tudi timing,
zaradi potrebe po vnosu voznikov v sistem.
Vozniki so želeli ekstra zaslužek; to je bilo zelo, zelo pomembno,
Citysearch-u recimo, je uspelo, ker so ljudje potrebovali spletne strani.
GoTo.com-u, ki smo ga naznanili na TED-u leta 1998,
je uspelo, ker so podjetja želela dobiti promet, a zmanjšati stroške.
Ideja je bila tako dobra,
a je bil verjetno timing veliko bolj pomemben.
In še nekaj naših neuspehov.
Začeli smo podjetje imenovano Z.com, spletno zabaviščno podjetje.
Imeli smo visoke upe zanj -
zbrali dovolj denarja, imeli odličen poslovni model,
podpisali pogodbo s Hollywoodskim talentom, ki bi se nam pridružil.
A internet v letih 99-2000 ni bil dovolj razširjen.
Videe je bilo težko gledati preko spleta,
v brskalnik si moral dajati kodeke
in sčasoma je podjetje leta 2003 propadlo.
Samo dve leti kasneje
pa je Adobe Flash rešil problem s kodeki
in, ko je internet v Ameriki presegel 50 procentov,
je bil čas za YouTube perfekten.
Odlična ideja, a neverjeten timing.
YouTube na začetku dejansko niti ni imel poslovnega modela.
Gotovo ni bilo niti, ali mu bo uspelo.
A čas je bil perfekten.
Kar želim povedati je torej to,
da je izvedba sicer zelo pomembna.
Prav tako tudi ideja.
A timing je pomemben veliko bolj.
In najboljši način doseči pravi timing je,
da dobro analiziramo, ali so potrošniki pripravljeni
na to, kar jim bomo ponudili.
In, če smo popolnoma iskreni,
da nismo v zanikanju o rezultatih, ki jih dobimo
ker, če imamo nekaj, kar imamo radi, želimo da uspe,
a moramo biti resnično iskreni, če je čas za to pravi.
Kot sem že omenil,
menim, da startup podjetja lahko spremenijo svet, ga izboljšajo.
Upam, da vam ti vpogledi
lahko pomagajo do rahlo boljšega razmerja za uspeh
in tega, da ustvarite nekaj odličnega za svet,
nekaj kar se sicer ne bi zgodilo.
Najlepša hvala vsem, bili ste odlično občinstvo.
(aplavz)